CELEX: 62015CN0093
Language: bg
Date: 2015-02-25 00:00:00
Title: Дело C-93/15 P: Жалба, подадена на 25 февруари 2015 г. от Banco Privado Português, SA — em liquidação и Massa Insolvente do Banco Privado Português, SA — em liquidação, срещу решението, постановено от Общия съд (четвърти състав) на 12 декември 2014 г. по дело T-487/11, Banco Privado Português и Massa Insolvente do Banco Privado Português/Комисия

20.4.2015   
            
            
               BG
            
            
               Официален вестник на Европейския съюз
            
            
               C 127/13
            
         Жалба, подадена на 25 февруари 2015 г. от Banco Privado Português, SA — em liquidação и Massa Insolvente do Banco Privado Português, SA — em liquidação, срещу решението, постановено от Общия съд (четвърти състав) на 12 декември 2014 г. по дело T-487/11, Banco Privado Português и Massa Insolvente do Banco Privado Português/Комисия
   (Дело C-93/15 P)
   (2015/C 127/19)
   Език на производството: португалски
   
      Страни
   
   
      Жалбоподатели: Banco Privado Português, SA — em liquidação, Massa Insolvente do Banco Privado Português, SA — em liquidação (представители: C. Fernández Vicién, F. Pereira Coutinho, M. Esperança Pina, M. Ferreira Santos, R. Leandro Vasconcelos, advogados)
   
      Друга страна в производството: Европейска комисия
   
      Искания на жалбоподателите
   
   Жалбоподателите искат от Съда да допусне настоящата жалба, като я обяви за доказана по основание и вследствие на това:
   
               —
            
            
               да отмени обжалваното съдебно решение и да постанови решение, в което отменя изцяло решението на Комисията (1);
            
         
               —
            
            
               при условията на евентуалност — да отмени обжалваното съдебно решение, като постанови решение, в което отменя решението на Комисията в частта, в която държавната помощ, свързана с гаранцията, се обявява за незаконна и несъвместима в периода между 5 декември 2008 г. и 5 юни 2009 г.;
            
         
               —
            
            
               при условията на евентуалност спрямо горното, да отмени обжалваното съдебно решение, като постанови решение, в което отменя решението на Комисията в частта, в която се разпорежда възстановяване на твърдяната помощ в съответствие с членове 2 — 4 от него;
            
         
               —
            
            
               при условията на евентуалност спрямо горното, да отмени обжалваното съдебно решение, като постанови решение, в което отменя решението на Комисията в частта, в която се разпорежда възстановяване за периода между 5 декември 2008 г. и 5 юни 2009 г,и
            
         
               —
            
            
               да осъди Комисията да заплати съдебните разноски в производството пред двете инстанции.
            
         
      Основания и основни доводи
   
   В подкрепа на жалбата си жалбоподателите излагат шест основания:
   
               1.
            
            
               Първо основание: Общият съд се е опитал да замести липсата на мотиви в решението на Комисията със собствените си съображения, като е допуснал грешка при прилагането на правото, разглеждайки основанията на Комисията, които приема за достатъчни;
            
         
               2.
            
            
               Второ основание: Общият съд тълкува неправилно член 107, параграф 1 ДФЕС и квалифицира неправилно фактите от правна страна, като приема, че на BPP е предоставено предимство, като по този начин гаранцията се превръща в несъвместима с вътрешния пазар помощ;
            
         
               3.
            
            
               Трето основание: Общият съд е допуснал грешка при прилагането на правото, като е приел, че Комисията не е допуснала очевидна грешка в преценката и като не е взел предвид, че са налице условията за прилагане на изключенията, предвидени в член 107, параграф 3, буква б) ДФЕС;
            
         
               4.
            
            
               Четвърто основание: Общият съд е допуснал грешка при прилагането на правото, като е потвърдил решението за възстановяване, като потвърждава решението за разпореждане на възстановяване на твърдяна помощ, която не е несъвместима с вътрешния пазар, тъй като BPP не е получила каквото и да било предимство, като не е взел предвид, че в обжалваното решение се разпорежда възстановяването на помощта на процесуални основания и неправилно е приел, че Комисията се е придържала към принципите, установени в Насоките ѝ при изчисляване на размера на помощта;
            
         
               5.
            
            
               Пето основание: Общият съд е нарушил принципите на правна сигурност и защита на оправданите правни очаквания, като е потвърдил обжалваното решение в частта, в която разпорежда възстановяването на твърдяната помощ;
            
         
               6.
            
            
               Шесто основание: Общият съд не е взел предвид, че Комисията е нарушила правото на равнопоставеност на BPP, тъй като разглежданият случай е третиран различно в сравнение със сходни положения.
            
         
      (1)  Решение 2011/346/ЕС на Комисията от 20 юли 2010 година относно държавна помощ C 33/09 (ex NN 57/09, CP 191/09), приведена в действие от Португалия под формата на държавна гаранция за Banco Privado Português, SA, ОВ 2011, L 159, стр. 95.